
Tanácskozási joggal jelen vannak:

Meghívottak:
dr. Fekecs Dénes r. alezredes, kapitányságvezető

Jegyzőkönyvvezető: Marticsné Molnár Szilvia


Molnár Gyula képviselő, a bizottság elnöke
Köszöntöm a megjelenteket, megállapítom, hogy a bizottsági ülés határozatképes. A mai ülés jegyzőkönyvét Aranyi János Gábor fogja aláírni. Javasolta, hogy a 2026. május 26-i testületi ülés elé kerülő alábbi napirendi pontokat tárgyalja meg és véleményezze a bizottság. 

Elnök úr megkérdezi a bizottság tagjaitól, hogy ki ért egyet a napirendi pontokkal és a kiegészítéssel?

A bizottság tagjai 6 igen szavazattal, ellenszavazat nélkül az alábbi határozatot hozták:

96/2026. (V. 26.) normatív
Napirend elfogadása
(2025. május 27.)
										H a t á r o z a t a

            I. 2.)       Kunszentmiklós Városi Rendőrkapitányság Vezetőjének beszámolója
                           a kistérség és Dunavecse közbiztonsági helyzetéről
                  II. 3.)    A 2025. évre vonatkozó éves, összefoglaló ellenőrzési jelentés
       elfogadása
                  III. 4.)   Javaslat az önkormányzat vagyonáról és a vagyongazdálkodás 
                               szabályairól szóló rendelet módosítására
                  IV. 5.)  Javaslat az önkormányzat 2025. évi zárszámadásának megtárgyalása, - a 
                               zárszámadási rendelet megalkotása. 
                  V.  6.)  Tájékoztató az Oktatási intézményekben történt beiratkozások
       eredményéről
                  VI. 7.)  Szakrendelő intézményvezetői pályázatával kapcsolatos döntés
                VII.  8.)  Közterületek elnevezése
               VIII. 9.)  Szakrendelő klímabeszerzésével kapcsolatos döntés
                 IX.10.)  A 159/2025. (XI.18.) számú határozat 5. pontjának felülvizsgálata
                 X. 11.)   Üzlethelyiség pályázati elbírálása (Fő út 40.)
               XI.  12.)   Döntés árajánlatok beérkezéséről 
                               (tetőfelújítás, Fő út 26.) 
              XII. 13.)  Százszorszép Óvoda csoportlétszám növelésének engedély kérése

               Zárt   1.)  Előszerződés megtárgyalása

A napirendi pontok elfogadása után megkezdődött azok egyenkénti tárgyalása.

I. Napirend:
            2.)  Kunszentmiklós Városi Rendőrkapitányság Vezetőjének beszámolója
                        a kistérség és Dunavecse közbiztonsági helyzetéről
            Előterjesztő: Vörös Sándor polgármester
                        Előterjesztésért felelős: dr. Fekecs Dénes r. alezredes, kapitányságvezető


Molnár Gyula képviselő, a bizottság elnöke
A Kunszentmiklósi Rendőrkapitányság Vezetője megküldte a beszámolót a kistérség és Dunavecse közbiztonságának helyzetéről. Felkérem a kapitányságvezető urat, hogy egészítse ki beszámolóját.

dr. Fekecs Dénes r. alezredes (Kunszentmiklósi Rendőrkapitányság)
Az írásos beszámolót eljuttattuk a képviselőkhöz, egy pár diával készültem, amivel ki szeretném egészíteni a beszámolót. A vezetés-irányításban volt tavaly egy változás, a bűnügyi osztály vezetője ment el szülni, így a Főkapitányságról lett átrendelve Lakatos Róbert r. százados úr, ő vezeti a bűnügyi tevékenységet. A bűnügyi technikus csoport azért van áthúzva, mert az év folyamán szervezeti átalakulás történt, a technikusi állományt centrumosították. Három centrum van a megyében onnan tudunk állományt igényelni bűnügyi helyszínekhez. Ami változás volt Szabadszállás rendőrőrs vonatkozásában történt, Kelemen Tamás 2026. április 1-től kinevezett törzsparancsnok. A bűnügyi helyzetet megnézzük, akkor egy markáns csökkenés következett be, amiben emelkedés látszódik az a közterületi bűncselekmények száma. A garázdaság, ittas vezetés, eltiltás hatályával vezetés, ami legnagyobb számban előfordul. A garázdaságnál 14-ről 18-ra emelkedett, az egyéb bűncselekmények nem számottevő. Települési bontásban az első három helyen van a járás három városa, nagyságrendileg hasonló lesz a sorrend is bűncselekmények számánál. Minden évben azon dolgozunk, hogy Dunavecse esetében a 2021-es adatokat kellene elérni. Szöveges részben le van bontva bűncselekmény kategória szerint. Szeretném felívni a figyelmet, hogy lakásbetörések száma 2-ről 6-ra emelkedett, de ez sajnos adminisztrációs hiba, mivel a kollega azt szerette volna írni, hogy kettővel csökkent. Hat bűncselekményből ötöt tudtak a kollegák felderíteni, egyet felfüggesztettünk, mert jelenleg ismeretlen az elkövető. Hatból öt a felderített bűncselekmény. A szöveges beszámolóban olvasható, hogy a csalások számában mutatkozott markáns emelkedés. A kiskorú veszélyeztetések száma 1-ről 9-re emelkedett, melynek oka, hogy a jogszabályváltozásokra figyelemmel az e tárgykörben tett jelzőrendszeri bejelentések száma megnőtt, melynek eredményeként ezen bűncselekmények látenciája csökkent. A lopások száma 21-ről 17-re csökkent. A felderítési eredményességünk 67,4-ről 68 %-ra emelkedett, inkább stagnált. A nyomozás eredményesség 78 %-ot ért el a 2024. évi 76,4 %-kal szemben. A kiemelt bűncselekmények vonatkozásában a felderítési eredményesség 73 %-ra emelkedett, a nyomozási eredményesség 75 %-ra. Ez a bűncselekmény kategória 325-ről 252-re csökkent. A nyomozási és felderítési időt tovább tudtuk csökkenteni, ha megnézik, akkor az elmúlt hat év legjobb értékén állunk most. Kábítószer bűnözéssel kapcsolatban tettem be egy diát, terjesztői magatartások tekintetében 3 büntetőeljárást folytattunk le a 2025. évben, összesen öt fővel szemben. A fogyasztókkal szemben 17 eljárást indítottunk 24 fővel szemben. Az elterelés intézményével 12 fő kapcsolatban tudtunk eljárást kezdeményezni. Fórum rendszert alakítottunk ki, a tavalyi évben 29 fórumot tartottunk. Rendkívüli haláleset 15 volt az elmúlt időszakban, ebből 7 volt öngyilkosság és 8 egészségügyi ok miatt történt. A körözési tevékenység a gyermekkorúak vonatkozásában van egy markáns visszaesés: 257-ről 117-re csökkent, fiatalkorúaknál 156-ról 97-re, gyerekkorúaknál 93-ról 2-re csökkent a szám. A gyermekotthonban voltak notórius szökő fiatal lányok, ők átkerültek másik gyermekotthonba. Ugyanakkor a szabálysértések elkövetése miatt a körözöttek száma megduplázódott. Ami felszabadult kapacitás a fiatalkorúaknál azt most ráfordítjuk a szabálysértésekre. A közterületi jelenlétet tovább tudtuk növelni. A közrendvédelmi szolgálat teljesítésnél az elfogások száma 97-ről 139-re emelkedett. Rendezvénybiztosítás 89 esetben volt, 195 szolgálatban lévő rendőrrel, 686 órában.  Rendőri intézkedés során kényszerítő eszközt 234 alkalommal használtak bilincset a kollegák. Vegyi eszközt, rendőrbotot nem alkalmaztak a kollegák, 1 esetben volt megállásra kényszerítés, amit szolgálati kocsival hajtottunk végre út zárat alkalmaztunk. Körzeti megbízotti létszámunk 9 fő volt a tavalyi évben, van távozó Dunavecse vonatkozásában Markó László, ő családi ok miatt Kiskunhalasra kérte át magát. Pótlása folyamatban van, a település őrizetlenül nem marad a térségben Kecskés Ágnes r. főtörzsőrmester és Handó András r. törzszászlós körzeti megbízottak teljesítenek szolgálatot. Közlekedésbiztonsági helyzet, a sok intézkedés jelenleg nem hozta meg a kívánt hatást, 45-ről 48 –ra emelkedett a sérüléses balesetek száma. Ebben a 48 balesetben 68-an sérültek meg, 4 halálos baleset történt, 17 súlyos sérüléssel járó és 47 könnyű sérüléssel történő baleset történt. Dunavecse vonatkozásában nem alakult jól a közlekedési-baleseti helyzet: 2024-ben 2 db könnyű sérüléssel járó baleset volt, ami a 2025. évre 3-ra emelkedett. Ebből 2 súlyos sérült és 1 halálos baleset is volt. A sebességhatárt túllépők száma markánsan emelkedett. Kértem a kollegáktól, hogy találják meg azokat az útszakaszokat, ahol a sebesség túllépők nagy számban előfordulnak. Ez úgy néz ki, hogy sikerült, mert 5400-ról 9300-ra növekedett a sebesség túllépők száma. Biztonsági öv használatának elmulasztása miatt azonban kevesebb bírságot szabtak ki a kollegák. Ez azért van, mert egyre többen kapcsolják be az övet. Vezetés közben kézben tartott mobiltelefon használat folyamatosan emelkedik. Elsőbbségi jog meg nem adása csökkent, ami azt jelenti, hogy előzékenyebbek a gépjárművezetők. Igazgatásrendészeti tevékenység: a szabálysértések száma csökkent. Az eljárási napok száma is csökkent, 12 nap kell ahhoz, hogy a szabálysértési eljárást kivizsgálják. Az ügyészi jelzések is 10-ról 5-re csökkentek, tehát a jogszerűség és szakszerűség is javult. 2024-ben elég gyenge adatokat produkált ez a csoport, 57 %-os összes eredményességről kértünk, hogy mozduljunk meg ettől felfelé és ezt sikerült 81,36 % emelni. 
Az együttműködés az önkormányzattal 2025. évben megfelelő volt, az ügyészséggel, bírósággal szintén konstruktív együttműködésben tudtunk dolgozni. Mind a 9 településen van működő polgárőr egyesület, ő velük nagyon szoros kapcsolatban vagyunk és a hét civil szervezettel hatékonyan tudunk együttműködni. A horgász egyesületekkel is közös szolgálatban állunk. 
Célkitűzéseink között, amit már korábban is említettem az elsőt már kipipálhatjuk, a választással kapcsolatban semmilyen atrocitás nem volt. A nyomozási időt, felderítési időt igyekszünk tovább csökkenteni. Kiemelt feladatunk a kábítószeres bűnözés felderítése. Ezzel a pár diával készültem a szöveges beszámolót kiegészíteni. Ha van kérdés, igyekszem megválaszolom. 

Vörös Sándor polgármester 
Elhangzott, hogy több alkalommal is összehívásra kerültek a fórumok, azt gondolom, hogy ezek nagyon hasznosak. Ha a jövőben nem lesznek kötelezőek a rendőrség számára, javasolnám, hogy 3-4 havonta a fórum szervezését, mert akkor itt vannak az oktatási intézmények képviselői és akkor nemcsak az aktuális problémákat tudnánk továbbra is megbeszélni, hanem a kiskorúak egyéb problémáival kapcsolatos dolgokat is fel tudnák vetni. Ennek van egy hasznos része is, mert az egymás közötti beszélgetésbe akár intézmény-intézmény között is születik olyan információ, ami hasznos lehet a rendőrség irányából is. 

dr. Fekecs Dénes r. alezredes (Kunszentmiklósi Rendőrkapitányság)
Megpróbálunk megoldást találni.

Aranyi János Gábor képviselő
A Dunavecsei Horgászegyesület területe 80-90 %-ban Dunavecse közigazgatási területén belül van, a többi Újsolt területére esik. Mi a teendő akkor, ha látjuk, hogy az újsolti területen van valakivel probléma?

dr. Fekecs Dénes r. alezredes (Kunszentmiklósi Rendőrkapitányság)
A 112-es telefonszámot kell felhívni vagy a körzeti megbízottat. 

Tóth József a bizottság tagja
Az elektromos roller használat miatt lesz KRESZ módosítás?

dr. Fekecs Dénes r. alezredes (Kunszentmiklósi Rendőrkapitányság)
Szabályozásért kiállt ez a probléma. 

Tóth József a bizottság tagja
Ha kiskorú okoz anyagi kárt, akkor hová lehet fordulni?

dr. Fekecs Dénes r. alezredes (Kunszentmiklósi Rendőrkapitányság)
A szülő felel a kiskorú gyermekéért, így az anyagi kárt is neki kell megtéríteni. 

Vörös Sándor polgármester
Köszönetet szeretnék mondani, hogy a Családi napunkat színesebbé tették a rendőrkollégák.

Molnár Gyula képviselő, a bizottság elnöke
Javaslom a kistérség és Dunavecse közbiztonságának helyzetéről szóló beszámoló elfogadását. 

Megkérdezem a bizottság tagjaitól, hogy ki ért egyet a beszámoló elfogadásával?

A bizottság tagjai 6 igen szavazattal, ellenszavazat nélkül az alábbi határozatot hozták:

97/2026. (V.26.) 
Rendőrségi beszámoló
																					H a t á r o z a t a				
1./ A Pénzügyi, Ügyrendi, Humán és Városgazdálkodási Bizottság megtárgyalta a Kistérség és Dunavecse közbiztonságának helyzetéről szóló beszámolót és javasolja elfogadni.

2./ Ezen határozatról értesül:
- Molnár Gyula képviselő, a bizottság elnöke


II. Napirend:
            3.) A 2025. évre vonatkozó éves, összefoglaló ellenőrzési jelentés
                 elfogadása
                 Előterjesztő: Vörös Sándor polgármester
                 Előterjesztésért felelős: Ginál Róbert gazdálkodási csoportvezető
                 Témafelelős: Molnár Gyula képviselő



Molnár Gyula képviselő, a bizottság elnöke
A 2024. évben a belső ellenőrzési tevékenységet az önkormányzat által megbízott Rogács Zsolt Viktor látta el. Az általa elvégzett ellenőrzésről, az ellenőrzési jelentésben foglaltakról az alábbiak szerint adunk számot: 
A 2025. évben egy ellenőrzési feladat került meghatározásra a „Dunavecse Város Önkormányzata szabályozottságának vizsgálata” tárgyú ellenőrzés volt tervezve.
Az ellenőrzés során vizsgálatra került az önkormányzat/intézmény szabályzatai a törvényi és a helyi sajátosságok figyelembevételével készültek-e, jogszabályi változásoknak megfelelő aktualizálások megtörténtének ellenőrzése volt a cél. Az ellenőrzésről, a jelentésben foglaltakról, a megvalósított intézkedésekről éves összefoglaló jelentést készítettünk. Az összefoglaló jelentés részletesen beszámol a 2025. év terhére tervezett tevékenységről, a jelentés eltérést nem állapított meg. A fenti ellenőrzéshez kapcsolódóan az ellenőrzési jelentést, az éves összefoglalót, az ellenőrzések nyilvántartását az előterjesztéshez mellékelve megküldöm. A külső ellenőrzések nyilvántartásánál két ellenőrzés került bemutatásra, mindkét az ellenőrzés lezárult, a második esetben a Magyar Államkincstár visszafizetési kötelezettséget is állapított meg összesen 546.206 Ft összeggel, mivel az óvodai segítők alkalmazásánál a támogatott 10 fő-vel szemben éves szinten csak 9,6 fő létszámmal tudtunk elszámolni. A visszafizetési kötelezettséget határidőben teljesítettük.

Molnár Gyula képviselő, a bizottság elnöke
Megkérdezem a bizottság tagjaitól, hogy van-e valakinek kérdése a napirenddel kapcsolatban?

A bizottság tagjai részéről kérdés nem merült fel. 

Molnár Gyula képviselő, a bizottság elnöke
Megkérdezem a bizottság tagjaitól, hogy ki ért egyet az ellenőri jelentés elfogadásával?

A bizottság tagjai 6 igen szavazattal, ellenszavazat nélkül az alábbi határozatot hozták:

98/2026. (V.26.)
A 2025. évre vonatkozó éves, összefoglaló ellenőrzési jelentés
elfogadása
										H a t á r o z a t a

									
 1./ A Pénzügyi, Ügyrendi, Humán és Városgazdálkodási Bizottság megtárgyalta a 2025. évre vonatkozó éves, összefoglaló ellenőrzési jelentés elfogadásáról szóló előterjesztést és azt elfogadásra javasolja a képviselő-testület számára. 

2./  Ezen határozatról értesül:
- Molnár Gyula képviselő, a bizottság elnöke


III. Napirend:
      4.)   Javaslat az önkormányzat vagyonáról és a vagyongazdálkodás 
                         szabályairól szóló rendelet módosítására
                         Előterjesztő: Vörös Sándor polgármester
                         Előterjesztésért felelős: Nagy Erzsébet jegyző
       Témafelelős: Molnár Gyula képviselő


Molnár Gyula képviselő, a bizottság elnöke
Az önkormányzat vagyonáról és a vagyongazdálkodás szabályairól szóló 10/2014. (V.05.) önkormányzati rendelet és annak mellékleteiben vannak felsorolva és csoportosítva az önkormányzat tulajdonában lévő vagyonelemek. Az év közben bekövetkezett változásokat, szükséges a rendeletben átvezetni minden évben zárszámadás elfogadásáig és az ingatlan vagyonkataszterrel összevetni. Törlésre került a 1. melléklet (Törzsvagyon elemei) közül:
580 hrsz. Majális park  - egyéb kivezetés (földkönyvben a Magyar Állam a tulajdonos)  -
Átvételre kerültek az alábbi területek
· 076/22 hrsz.  Külterületi egyéb telek  (Schneider körforgalom kialakításhoz)
· 0265/97 hrsz. Külterületi egyéb telek (Schneider körforgalom kialakításhoz) 
Mivel ezek még az év során tovább lettek adva a Magy Közút részére, ezért ezeket feltüntetni nem szükséges. Eladásra került a Szalkszentmártoni Vízmű terület, ezt az üzleti vagyon köréből, a 3. mellékletből kell törölni: 
0346/2 hrsz. Külterületi egyéb telek,  (Szalkszentmárton, Vízmű közös tulajdon) 
 Törlésre került továbbá a 3. mellékletből az 149/12 hrsz Csősz u. beépítetlen terület (509 m2), mivel ilyen tétel a földkönyvben nem szerepel, ez téves bejegyzés. Javaslom a rendelet tervezet elfogadását.

Dallos Erika képviselő, a bizottság tagja
Kettő apró elírást kellene javítani a végső előterjesztői indoklás részben a hónapot kellene májusra javítani, illetve a részletes indoklás feletti bekezdés első szavából hiányzik az „s” betű.

Molnár Gyula képviselő, a bizottság elnöke
Megkérdezem a bizottság tagjaitól, hogy van-e valakinek kérdése a napirenddel kapcsolatban?

A bizottság tagjai részéről kérdés nem volt.

Molnár Gyula képviselő, a bizottság elnöke
Megkérdezem a bizottság tagjaitól, hogy ki ért egyet a vagyonrendelet tervezet elfogadásával?

A bizottság tagjai 6 igen szavazattal, ellenszavazat nélkül az alábbi határozatot hozták:

99/2026. (V.26.) 
Javaslat az önkormányzat vagyonáról és a vagyongazdálkodás  
szabályairól szóló rendelet módosítására
																						H a t á r o z a t a

1./ A Pénzügyi, Ügyrendi, Humán és Városgazdálkodási Bizottság úgy határoz, hogy az önkormányzat vagyonáról és a vagyongazdálkodás szabályairól szóló rendelet tervezetet elfogadásra javasolja.

2./  Ezen határozatról értesül:
- Molnár Gyula képviselő, a bizottság elnöke

IV. Napirend:
      5.) Javaslat az önkormányzat 2025. évi zárszámadásának megtárgyalása, - a 
                 zárszámadási rendelet megalkotása. 
                 Előterjesztő: Vörös Sándor polgármester
                 Előterjesztésért felelős: Ginál Róbert gazdálkodási csoportvezető
                 Témafelelős: Molnár Gyula képviselő


Molnár Gyula képviselő, a bizottság elnöke
A kiadott anyagban láthatjuk, hogy 2,5 mrd Ft bevétellel, illetve 2,4 mrd Ft kiadással zártuk a 2025. évet, pénzmaradvány keletkezett. Átnéztem az előterjesztést és úgy gondolom, hogy eredményes gazdálkodásról kaptunk tájékoztatást. Új elemek is kerültek be a táblázatba, amit szintén megkaptunk. Az előterjesztésből hiányzik a pénzmaradvány kimutatása, amit javaslok pótolni. A magam részéről elfogadásra javaslom a zárszámadási rendelet tervezetet. Mondjátok el véleményeteket.

Molnár Gyula képviselő, a bizottság elnöke
Megkérdezem a bizottság tagjaitól, hogy van-e kérdés a napirenddel kapcsolatban?

A bizottság tagjai részéről kérdés nem merült fel. 

Megkérdezem a bizottság tagjaitól, hogy ki ért egyet a zárszámadási rendelet tervezet elfogadásával?

A bizottság tagjai 6 igen szavazattal, ellenszavazat nélkül az alábbi határozatot hozták:

100/2026. (V.26.)
Javaslat az önkormányzat 2025. évi zárszámadásának
megtárgyalása,  a zárszámadási rendelet megalkotása
									            H a t á r o z a t a

									
 1./ A Pénzügyi, Ügyrendi. Humán és Városgazdálkodási Bizottság megtárgyalta az önkormányzat 2025. évi zárszámadásáról szóló előterjesztést és a rendelet tervezetet elfogadásra javasolja a képviselő-testület számára. 

2./ A bizottság javasolja, hogy az előterjesztés egészüljön ki a pénzmaradvány összegével.

2./  Ezen határozatról értesül:
- Molnár Gyula képviselő, a bizottság elnöke

V. Napirend:
   6.)    Tájékoztató az Oktatási intézményekben történt beiratkozások
eredményéről
                  Előterjesztő: Vörös Sándor polgármester 
Előterjesztésért felelős: oktatási intézmények vezetői
                  Témafelelős: Sándor Zsombor képviselő


Molnár Gyula képviselő, a bizottság elnöke
Felkérem a napirend témafelelősét a napirend ismertetésére. 

Sándor Zsombor képviselő, a bizottság elnökhelyettese
A négy intézménytől megkaptuk a tájékoztatókat. A Százszorszép Óvodába 48 gyermeket írattak be, ebből a bölcsődéből 20 gyermek kerül át. A Dunavecsei Petőfi Sándor Általános Iskolába 36 fő gyermek iratkozott be. A Duna Menti EGYMI-be 2 fő sajátos beiratkozott gyermek, a Református Kollégiumba 9 (súlyozott létszám 9) gyermeket írattak be. Örvendetes, hogy a gyermekek nagy részét a dunavecsei iskolákba íratták be, nem volt az a nagy elvándorlás, mint a múlt évben. Igazából azt látom, hogy az a tendencia, hogy óvodába még nem akarják felmérni, illetve nehezen adják meg a sajátos nevelési igényű státuszt – ezt tapasztaljuk. Köszönöm a tájékoztatót az intézmények vezetőinek és elfogadásra javaslom a tájékoztatókat.

Vörös Sándor polgármester úr
Van-e ebben a létszámban olyan, aki nem dunavecsei lakos?

Gugyella Mariann óvodaigazgató
Nincs.

Mohácsi-Dér Gabriella képviselő, a bizottság tagja
Örömteli, hogy kevés gyermeket írattak be a településen kívüli iskolákba.

Vörös Sándor polgármester úr
Át fog rendeződni az oktatás szerkezete is, már nemcsak az óvoda, általános iskola, középiskola fog az Oktatási Minisztériumhoz tartozni, hanem a bölcsőde is. Ezért kérdezem, hogy meg volt-e már a bölcsődei beiratkozással kapcsolatos egyeztető ülés?

Liptai-Kölesdi Ágnes bölcsődevezető
Nem volt még megtartva. Szeptemberre 24 fő szabad helyünk lesz, ezidáig 16 gyermek iratkozott be, vannak akiket még várunk, ezért utána lesz a megbeszélés. 
 
Molnár Gyula képviselő, a bizottság elnöke
Megkérdezem a bizottság tagjaitól, hogy van-e valakinek kérdése a napirendhez?

A bizottság tagjai részéről kérdés nem merült fel. 

Molnár Gyula képviselő, a bizottság elnöke
Megkérdezem a bizottság tagjaitól, hogy ki ért egyet az oktatási intézményekben történt beiratkozások eredményéről szóló tájékoztató elfogadásával?

A bizottság tagjai 6 igen szavazattal, ellenszavazat nélkül az alábbi határozatot hozták:

101/2026. (V.26.)
Tájékoztató az Oktatási intézményekben történt beiratkozások
eredményéről
                                    																	H a t á r o z a t a					

1./ A Pénzügyi, Ügyrendi, Humán és Városgazdálkodási Bizottság megtárgyalta a „Tájékoztató az oktatási intézményekben történt beiratkozások eredményéről” szóló napirendet és elfogadásra javasolja az oktatási intézmények tájékoztatóját a képviselő-testület számára.

2./ Ezen határozatról értesül: 
- Sándor Zsombor képviselő, a bizottság elnökhelyettese


VI. Napirend:
7.)  Szakrendelő intézményvezetői pályázatával kapcsolatos döntés
                        Előterjesztő: Vörös Sándor polgármester
                        Előterjesztésért felelős: Nagy Erzsébet jegyző
                        Témafelelős: Molnár Gyula képviselő
        

Molnár Gyula képviselő, a bizottság elnöke
A Dr. Kolozs Gergely Kistérésig Egészségügyi Centrum vezetőjének megbízása 2026. szeptember 30. napján lejár. Az Eszjtv. 1. § (4) bekezdése tartalmazza, hogy az egészségügyi szolgáltatónál csak egészségügyi szolgálati jogviszony keretében lehet egészségügyi tevékenységet és az egészségügyi szolgáltató működőképességének, illetve az egészségügyi szolgáltatások biztosítására irányuló tevékenységet végezni. Az Eszjtv. 19. §-a és az egészségügyi dolgozók és egészségügyben dolgozók jogviszonyával kapcsolatos egyes kérdésekről szóló 530/2020. (XI. 28.) Korm. rendelet (a továbbiakban: 530/2021. Korm. Rendelet) l. §-a alapján az Eszjtv. hatálya alá tartozó önkormányzati fenntartású egészségügyi szolgáltatóknál foglalkoztatott munkavállaló jogviszonya 2021- március 1-jén átalakult egészségügyi szolgálati jogviszonnyá. Az Eszjtv. 2 § (1) bekezdése szerint egészségügyi szolgálati jogviszony egészségügyi szolgálati munkaszerződéssel jön létre.

Az Eszjtv. 16. § b) pontja szerint: „magasabb vezető: az egészségügyi szolgáltató vezetője és helyettese, valamint az egészségügyi szolgáltató működése szempontjából meghatározó jelentőségű feladatokat ellátó vezető”. A jelenleg hatályos jogszabályok nem rendelkeznek az intézményvezetői feladatokat ellátó magasabb vezető, főigazgató megbízással összefüggő pályáztatási eljárásról. Az OKFŐ-től kapott tájékoztatás szerint az egészségügyi szolgálati jogviszony létesítése a munkáltató egyedi döntése
Az Eszjtv. és annak végrehajtási rendelete alapvetően nem ír elő kötelező pályázati eljárást az egészségügyi szolgálati jogviszony létesítéséhez vagy a vezetői megbízáshoz. Az egészségügyi szolgálati munkaszerződés és a vezető megbízás a munkáltató egyedi döntése vagy meghívásos eljárás alapján is létrejöhet, hacsak az intézmény saját belső szabályzata vagy a fenntartó azt külön kötelezővé nem teszi. Önkormányzati fenntartású intézmény esetében a döntés a Képviselő-testület kezében van.

dr. Pándi Ottó intézményvezető
Az alapító okiratba az szerepel, hogy pályázat útján kerül kinevezésre.

Vörös Sándor polgármester
A Képviselő-testületnek van lehetősége pályáztatás nélkül is kinevezni.

dr. Pándi Ottó intézményvezető
Az intézmény kultúrája nem teljesen egyeztethető ebbe vele, ezért én ilyet biztosan nem fogok javasolni. Változott a helyzet, érdemes lenne megismerni a jelölteket, én biztosan pályázni fogok. Nem tudhatjuk, hogy mi változott az öt évvel ezelőttihez képest. 

Vörös Sándor polgármester
Mi teljesen meg vagyunk elégedve a munkáddal és ezért szerettünk volna pályázat nélküli további 5 éves vezetői megbízást felajánlani. 

dr. Pándi Ottó intézményvezető
Szeretném, ha a pályázatot kiírná a testület.

Molnár Gyula képviselő, a bizottság elnöke
Megkérdezem a bizottság tagjaitól, hogy ki ért egyet azzal, hogy pályázatot írjunk ki a szakrendelő vezetésére?

A bizottság tagjai 6 igen szavazattal, ellenszavazat nélkül az alábbi határozatot hozták:

102/2026. (V.26.)
Intézményvezetői pályázat                                   																										H a t á r o z a t a					

1./ A Pénzügyi, Ügyrendi, Humán és Városgazdálkodási Bizottság úgy határoz, hogy a Dunavecse Város Önkormányzat Dr. Kolozs Gergely Kistérségi Egészségügyi Centrum intézményvezetői (magasabb vezetői) feladatainak ellátásra javasolja, hogy pályázati felhívás kerüljön kiírásra. 

2./ 	A bizottság javasolja felkérni Jegyző asszonyt, a pályázati felhívás elkészítésére és a következő testületi ülésen történő beterjesztésre.

3./ Ezen határozatról értesül:
- Molnár Gyula képviselő, a bizottság elnöke


VII. Napirend:
8.)  Közterületek elnevezése
      Előterjesztő: Vörös Sándor polgármester
      Előterjesztésért felelős: Nagy Erzsébet jegyző
      Témafelelős: Aranyi János Gábor képviselő


Molnár Gyula képviselő, a bizottság elnöke
Felkérem a napirend témafelelősét, hogy ismertesse a napirendet.

Aranyi János Gábor képviselő, a bizottság elnökhelyettese
Az MZ Precast Kft. kéréssel fordult az Önkormányzathoz, miszerint az épülő betonelemgyárhoz vezető 0242/35 hrsz-ú önkormányzati tulajdonban lévő külterületi út az „Építők útja” elnevezést kapja. A Fűzvölgyi-csatorna mentén lévő ingatlantulajdonosok több esetben jelezték, hogy az ingatlanjaikban szeretnének lakcímet létesíteni, aminek jogszabályi akadálya nincsen, függetlenül attól, hogy az a terület nem lakóövezet. Azon a környéken, már jelenleg is vannak bejelentett lakosok. A címek kiosztásában segítséget jelentene, ha a 2905 és a 2567 hrsz-ú névtelen külterületi út elnevezést kapna. A közterület elnevezése az alábbi következményekkel jár a Fűzvölgyi-csatorna mentén lévő külterületi névtelen út esetén: valamint az utcanévtáblákról intézkedni kell.

Közterület elnevezésére javaslatot tehet a városban működő szervezet, egyesület, bármely állampolgár, önkormányzati képviselő, valamint biztosítani kell, hogy a város lakossága a javasolt elnevezés tekintetében véleményt nyilváníthasson. A lakosság és a szervezetek tájékoztatása megtörtént, de további javaslat nem érkezett. 

Megkérdezem a bizottság tagjaitól, hogy ki ért egyet a 1. számú határozati javaslat elfogadásával?

A képviselő-testület tagjai 6 igen szavazattal, ellenszavazat nélkül az alábbi határozatot hozták:

103/2026. (V.26.)
Közterületek elnevezésének megváltoztatására 

									H a t á r o z a t a

A Pénzügyi, Ügyrendi, Humán és Városgazdálkodási Bizottság megtárgyalta a „Javaslat közterületek elnevezésére” című előterjesztését és a következő határozatot hozza:

1./	A Pénzügyi, Ügyrendi, Humán és Városgazdálkodási Bizottság úgy határoz, hogy 0242/35 hrsz-ú névtelen külterületi utat „Építők útjára” javasolja elnevezni.

2./ 	A bizottság javasolja megbízni a polgármestert a további teendők ellátásával.

3./ Ezen határozatról értesül:
- Aranyi János Gábor képviselő, a bizottság elnökhelyettese



Aranyi János Gábor képviselő, a bizottság elnökhelyettese
A másik kettő út elnevezésérse kellene javaslatot megfogalmazni.

Vörös Sándor polgármester
Én javasolnám, hogy Fűzvölgyi út legyen a neve.

Molnár Gyula képviselő, a bizottság elnöke
Megkérdezem a bizottság tagjaitól, hogy ki ért egyet azzal, hogy a 2905 és 2567 hrsz-ú névtelen külterületi utat Fűzvölgyi út-nak nevezzük el?

A bizottság tagjai 6 igen szavazattal, ellenszavazat nélkül a következő határozatot hozták:

104/2026. (V.26.)
Közterületek elnevezésének megváltoztatására 

									H a t á r o z a t a	


A Pénzügyi, Ügyrendi, Humán és Városgazdálkodási Bizottság megtárgyalta a „Javaslat közterületek elnevezésére” című előterjesztését és a következő határozatot hozza:

1./	A Pénzügyi, Ügyrendi, Humán és Városgazdálkodási Bizottság úgy határoz, hogy a 2905 és a 2567 hrsz-ú névtelen külterületi utat Fűzvölgyi út-nak javasolja elnevezni.

2./ 	A bizottság javasolja megbízni a polgármestert a további teendők ellátásával.
								
3./ Ezen határozatról értesül:
- Aranyi János Gábor képviselő, a bizottság elnökhelyettese


VIII. Napirend:
9.)  Szakrendelő klímabeszerzésével kapcsolatos döntés
      Előterjesztő: Vörös Sándor polgármester
                        Előterjesztésért felelős: dr. Pándi Ottó intézményvezető
                        Témafelelős: Molnár Gyula képviselő


Molnár Gyula képviselő, a bizottság elnöke
A szakrendelő intézményvezetője kéréssel fordult a testülethez, melyben kéri a hozzájárulásunkat egy darab inverteres hűtő-fűtő split klímaberendezés telepítéséhez a védőnői szolgálat által használt helyiségbe. A klíma típusa Polar Optimum 3,5 KW, a beszerelési költsége: 260-280 eFt között lenne. Támogatom a kérést.

Megkérdezem a bizottság tagjaitól, hogy ki ért egyet a határozati javaslat elfogadásával?

A bizottság tagjai 6 igen szavazattal, ellenszavazat nélkül az alábbi határozatot hozták:

105/2026. (V. 26.)
Szakrendelő klímabeszerzésével kapcsolatos döntés
									H a t á r o z a t a

1./ A Pénzügyi, Ügyrendi, Humán és Városgazdálkodási Bizottság úgy határoz, hogy a Dr. Kolozs Gergely Kistérségi Egészségügyi Centrum védőnői szolgálat által használt helyiségébe javasol hozzájárulni 1 db klíma beszerzéséhez az előterjesztésben leírtak szerint.

2./ Ezen határozatról értesül:
- Molnár Gyula képviselő, a bizottság elnöke


IX. Napirend:
            10.) A 159/2025. (XI.18.) számú határozat 5. pontjának felülvizsgálata
                         Előterjesztő: Vörös Sándor polgármester
                         Előterjesztésért felelős: Vörös Sándor polgármester
                         Témafelelős: Molnár Gyula képviselő


Molnár Gyula képviselő, a bizottság elnöke
Felkérem Polgármester urat a napirend ismertetésére.

Vörös Sándor polgármester 
A rendkívüli ülésen tájékoztattalak benneteket a múzeum kihasználtságáról, a látogatók számáról. Arról is szó esett, hogy a tárlatvezetőnek keresünk kiegészítő feladatot vagy egyéb más dolgot találunk.

Aranyi János Gábor képviselő, a bizottság elnökhelyettese
A művelődési ház vezetőjétől kérdezem, hogy vettél már fel valakit?

Horváth-Gallai Eszter igazgató (Vikár Béla Művelődési Ház)
Nem.

Aranyi János Gábor képviselő, a bizottság elnökhelyettese
A kérdés nagyon egyszerű, meg is van a megoldás.

Nagy Erzsébet jegyző
Akkor is még mindig lesz egy üres állása.

Tóth József a bizottság tagja
Annak nincs értelme, hogy egy 8 órás dolgozónak csökkentjük a munkaidejét 4 órára, közben pedig felveszünk egy 8 órás dolgozót. 

Mohácsi-Dér Gabriella képviselő, a bizottság tagja
Bárkit, bárhová nem lehet betenni, hogy legyen állása. Itt az is kérdés, hogy alkalmas-e arra az állásra.

Aranyi János Gábor képviselő, a bizottság elnökhelyettese
Sok évvel ezelőtt 3 fő csinálta a művelődési házat, a könyvtárat és a múzeumot. Jelenleg 5 fő álláshely van a két intézményvben. 



Kochné Vadászi Borbála alpolgármester asszony
Tisztába vagytok azzal, hogy miért kellett korábban elmennie a művelődési házból a szóban forgó hölgynek? És akkor nem is feszegetném tovább a magam részéről. 

Vörös Sándor polgármester
Több lehetőség van: adhatunk másik intézményben is neki feladatot: ez lehet a művelődési ház is, de mondhatjuk azt is, hogy lecsökkentjük az óráját. A tárlatvezető mellett van még egy közfoglalkoztatott, aki a Nagy Pál házban van. 

Aranyi János Gábor képviselő, a bizottság elnökhelyettese
Lehetne más feladatot is adni neki.

Vörös Sándor polgármester
Fontos, hogy a múzeumot működtessük, mert azért csináltuk, hogy látogatható legyen. 

Dallos Erika képviselő, a bizottság tagja
Lehet tudni, hogy a látogatók közül hányan voltak, akik előzőleg bejelentkeztek, illetve hányan voltak, akik csak betoppantak?

Vörös Sándor polgármester
Arról nincs információ. Azt el tudom képzelni, hogy heti egy-két napot máshol végezne munkát, a múzeumra kitenné az elérhetőségét és ha valaki megszeretné nézni a tárlatot, akkor odamenne. A művelődési házban dolgozott kolleganő helyét a vezető hirdette, többen jelentkeztek. Én kértem, lehetőség szerint dunavecsei lakost vegyen fel. A jelentkezők közül nem talált számára alkalmas dunavecsei személyt. Ha a művelődési házban nem adunk a Bettinek feladatot, akkor kaphatna a könyvtárban. Felmerült bennem archiválással kapcsolatos feladat. Azt nem tudom, hogy az heti hány napot tenne ki. Az Igazgató asszonytól kérdezném, hogy van-e szükség a könyvtárban az ő munkájára?

dr. Pándi Ottó intézményvezető
A szakrendelőbe tudnánk őt alkalmazni, mint recepciós. 

Aranyi Ágota igazgató (Vikár Béla Könyvtár)
Az archiválás jó ötlet, régen is csináltuk. Heti egy alkalommal tudná csinálni. Korábban is csinálta ezt a feladatot, nagyon ügyesen végezte.

Vörös Sándor polgármester
Mennyi idő alatt tudná megcsinálni az archiválásokat?

Aranyi Ágota igazgató (Vikár Béla Könyvtár)
Ha heti 1 nap tudna jönni, akkor ezt az évet futtassuk ki így. 

Vörös Sándor polgármester
Én a hétfői napra gondoltam. 

Aranyi János Gábor képviselő, a bizottság elnökhelyettese
Eszembe jutott a névjegykártya vagy szórólap készítés. Sok embernél probléma a fénymásolás, nyomtatás, szkenelés. Nem lehetne ebben gondolkodni? 


Mohácsi-Dér Gabriella képviselő, a bizottság tagja
A rendezvényekről lehetne fényképet, illetve videot készíteni. 

Aranyi Ágota igazgató (Vikár Béla Könyvtár)
Az alapító okiratba nincs rögzítve a nyomtatás, szkenelés, stb… Így, ilyen fajta tevékenységet nem végezhetünk. 

Vörös Sándor polgármester
A könyvtári archiválást megpróbáljuk, a rendezvényeken történő fényképezés, videokészítésre lehet szükség lesz. A kiadvány szerkesztésnek megnézzük az anyagi, illetve technikai hátterét. Javaslom, hogy a szerződését 2026. december 31-ig hosszabbítsuk meg. 

Molnár Gyula képviselő, a bizottság elnöke
Megkérdezem a bizottság tagjaitól, hogy ki ért egyet az elhangzott javaslattal? 

A bizottság tagjai 6 igen szavazattal, ellenszavazat nélkül a következő határozatot hozták:

106/2026. (V. 26.)
Petőfi Emlékházat érintő személyi 
és feladatköri döntésekről																		H a t á r o z a t a


1./ A Pénzügyi, Ügyrendi, Humán és Városgazdálkodási Bizottság úgy határoz, hogy Petőfi múzeumban dolgozó tárlatvezető határozott idejű foglalkoztatását 2026. december 31-ig javasolja meghosszabbítani.

2./ A bizottság továbbá úgy határoz, hogy Braun Beatrix tárlatvezető munkaköri feladatait – a munkaszerződés módosításával – az alábbiak szerint javasolja kiegészíteni:
- Könyvtári archiválási feladatok ellátása heti 8 órában,
- Közreműködés az önkormányzati és intézményi rendezvényeken történő fotó- és videófelvételek készítésében.
- Egyéb aktuálisan felmerülő feladatok.

3./ A bizottság javasolja felkérni a Polgármestert, hogy a bizottság javaslata alapján vizsgálja meg a helyi kiadványszerkesztés anyagi, személyi és technikai feltételeit, majd az erről szóló előterjesztést terjessze a Képviselő-testület következő rendes ülés elé.

4./ Ezen határozatról értesül:
- Molnár Gyula képviselő, a bizottság elnöke


X. Napirend:
             11.)  Üzlethelyiség pályázati elbírálása (Fő út 40.)
                            Előterjesztő: Vörös Sándor polgármester
                            Előterjesztésért felelős: dr. Tarnai Kitti hatósági csoportvezető
                            Témafelelős: Molnár Gyula képviselő



Molnár Gyula képviselő, a bizottság elnöke
Pályázati felhívás jelent meg a Fő út 40. szám alatt található kettő üzlethelyiségre. Az 5. számú üzlethelyiségre három pályázat érkezett: Puskásné Böszörményi Klaudia – barber szalon, férfi hajvágás, Szikszai Dzsenifer használt ruha üzlet és Lajos-Gép Kft. gyógypedikűr és lábápolás. A 8. számú üzlethelyiségre 1 pályázat érkezett: Szikszai Dzsenifer részéről, aki zöldség-gyümölcs, vegyes élelmiszer és pékáru kiskereskedést nyitna. Én javaslom, hogy a Lajos-Gép Kft. részére adjuk bérbe az üzlethelyiséget, mivel régóta bérlőnk és bővíteni szeretné a szolgáltatását. Mondjátok el véleményeteket.

Aranyi János Gábor képviselő, a bizottság elnökhelyettese
A három pályázóból csak egy pályázónak van meg az üzletnyitáshoz a jogosultsága, az pedig a pedikűrösnek. Örült probléma, ha hasonló tevékenységű üzletet akar valaki nyitni a szomszédságban. Én is a pedikűrt javaslom. 

Dallos Erika képviselő, a bizottság tagja
Régóta működik, plusz szolgáltatásokat szeretne és nagyon kicsi a jelenlegi helyiség. 

Vörös Sándor polgármester
A nagyobb üzlethelyiségnél nem látom problémát, hogy ott használt ruhát áruljanak. 

Aranyi János Gábor képviselő, a bizottság elnökhelyettese
Nagy probléma az, hogy a szolgáltatóház előtti részen mindig parkolnak autók és ha a busz is bent áll a megállóban, akkor nem lehet közlekedni. Azt gondolom, hogy a használt ruha árusítása nem lesz hosszú életű. 

Vörös Sándor polgármester
Az üzletnyitásnak nem feltétele a parkolás biztosítása?

dr. Tarnai Kitti hatósági csoportvezető
A Platán téren történő parkolás kiváltja. A Fő út 40. szolgáltatóház vásárlói a téren tudnak  parkolni. 


Molnár Gyula képviselő, a bizottság elnöke
Megkérdezem a bizottság tagjait, hogy ki ért egyet azzal, hogy a Fő út 40. sz. alatti 5. számú üzlethelyiséget a Lajos-Gép Kft. részére adjuk bérbe a megajánlott…… Ft/hó bérleti díj ellenében?

A bizottság tagjai 6 igen szavazattal, ellenszavazat nélkül az alábbi határozatot hozták:

107/2026. (V. 26.) 
Önkormányzati tulajdonú üzlethelyiség 
bérbeadására pályázat elbírálása
(Fő út 40. 5. sz. üzlet)																				H a t á r o z a t a
		
1./ A Pénzügyi, Ügyrendi, Humán és Városgazdálkodási Bizottság úgy határoz, hogy a Dunavecse, Fő út 40. sz. alatti lévő 21 m2 alapterületű üzlethelyiséget Lajos-Gép Kft. számára javasolja bérbe adni a megajánlott bérleti díj (32.000 Ft/hó, 384.000 Ft/év) és a pályázati kiírásban foglaltak szerint.

2./ Ezen határozatról értesül:
- Molnár Gyula képviselő, a bizottság elnöke


Vörös Sándor polgármester
Alpolgármester asszonyt kérdezem, hogy van-e arról információ, hogy a kistérség által panaszoltakra van-e megoldás? Konkrétan arról van szó, hogy a családsegítő irodájának rezsiköltségét nagyon soknak tartják. Felmerült az a lehetőség is, hogy másik helyet kell keresni a családsegítőnek. A régi OTP helye erre a célra megfelelő lenne, korábban már beszéltünk is róla, csak döntés nem született. Egyébként a tél végére új kazánt is szereltettünk. Ezért jutott eszembe az, ha nem találunk az épületnek egyéb funkciót, akkor az a helyiség komplexum átalakítható lakásnak is. 

Aranyi János Gábor képviselő, a bizottság elnökhelyettese
Támogatom, hogy kerüljön oda a családsegítő. 

Vörös Sándor polgármester
Holnap Alpolgármester asszony vesz részt a kistérségi ülésen, meglátjuk, hogy mit gondolnak erről. Ha viszont átköltözik, akkor mit csináljunk a családsegítő épületével?

Aranyi János Gábor képviselő, a bizottság elnökhelyettese
Lakást alakítsunk ki belőle. Javaslom, hogy a döntést napoljuk el.

Nagy Erzsébet jegyző
Akkor csak a döntést napoljuk el, attól még legyen a pályázat érvényes, hogy a következő ülésen lehessen dönteni. 

Molnár Gyula képviselő, a bizottság elnöke
Megkérdezem a bizottság tagjait, hogy ki ért egyet azzal, hogy a Fő út 40. sz. alatti 8. számú üzlethelyiség bérbeadásának döntését napoljuk el?

A bizottság tagjai 6 igen szavazattal, ellenszavazat nélkül az alábbi határozatot hozták:

108/2026. (V. 26.) 
Önkormányzati tulajdonú üzlethelyiség 
bérbeadására pályázat elbírálása
(Fő út 40. 8. sz. üzlet)																				H a t á r o z a t a
		
1./ A Pénzügyi, Ügyrendi, Humán és Városgazdálkodási Bizottság úgy határoz, hogy a Dunavecse, Fő út 40. sz. alatti lévő 92 m2 alapterületű üzlethelyiség bérbeadásának döntését javasolja elnapolni a Családsegítő Szolgálat helyiség igényével kapcsolatos kérdés tisztázásáig.

2./ Ezen határozatról értesül:
- Molnár Gyula képviselő, a bizottság elnöke


XI. Napirend:
12.) Döntés árajánlatok beérkezéséről
                         (Tetőfelújítás, Fő út 26.)
                         Előterjesztő: Vörös Sándor polgármester
                         Előterjesztésért felelős: Ginál Róbert gazdálkodási csoportvezető
                         Témafelelős: Molnár Gyula képviselő



Molnár Gyula képviselő, a bizottság elnöke
A napirendhez nem érkeztek meg az árajánlatok, ezért javaslom, hogy a napirendet ne tárgyaljuk.

A bizottság tagjai egyhangúan, ellenszavazat és határozathozatal nélkül egyetértettek a javaslattal.


XII. Napirend:
13.)  Százszorszép Óvoda csoportlétszám növelésének engedély kérése
                  Előterjesztő: Vörös Sándor polgármester
                  Előterjesztésért felelős: dr. Tarnai Kitti hatósági csoportvezető
                  Témafelelős: Molnár Gyula képviselő


Molnár Gyula képviselő, a bizottság elnöke
Felkérem a napirend témafelelősét, hogy ismertesse a napirendet.

Sándor Zsombor képviselő, a bizottság elnökhelyettese
Az óvodavezető kérelmezte a csoportlétszámok növelésének engedélyezését, mivel az alapító okiratban az engedélyezett gyereklétszám 172 fő, viszont ez a szám emelkedni fog. Javaslom a határozati javaslat elfogadását.

Megkérdezem a bizottság tagjaitól, hogy ki ért egyet a határozati javaslat elfogadásával?

A bizottság tagjai 6 igen szavazattal, ellenszavazat nélkül az alábbi határozatot hozták:

109/2026. (V.26.)
Százszorszép Óvoda gyermeklétszám túllépése miatti döntés 
										H a t á r o z a t a


[bookmark: _GoBack]1./ Az Egészségügyi, Kulturális, Oktatási és Szociális Bizottság úgy rendelkezik, hogy a Százszorszép Óvoda alapító okiratának módosítása nélkül, az óvodavezető az óvoda gyermeklétszám túllépésére vonatkozó kérelmét - Nkt. 25. § (7) bekezdése alapján – támogatja, 2026. szeptember 1-től az eddig engedélyezetteken felül mind a hét csoportban 20 %-os létszám túllépést javasol engedélyezni.

2./ Ezen határozatról értesül:
- Sándor Zsombor képviselő, a bizottság elnökhelyettese







Nyílt ülés keretében több napirend nem volt, a bizottság elnöke megköszönte a megjelenést a bizottsági tagok munkáját, majd az ülést 1445-kor bezárta.


Kmft.

